
 "ఎగ్జాట్లీ, రాఘవులు లాంటి వాడికి జరగాల్సిన శాస్తి అదే అయినా దొంగతో శ్రీలేఖ వెళ్లడమేమిటి?" అంది. "మరి ఆమెకోసం ఐ.ఎ.ఎస్. ఆఫీసర్ని ఎక్కడ నుంచి తేను. ఒకవేళ ఆమె ఐ.ఎ.ఎస్ ఆఫీసర్ తో వెళ్ళలేక పోవచ్చు. అతని మీద ఇష్టం కలుగకపోవచ్చు. ఆ దొంగలో ఏ మంచిగుణాన్ని ఆమె చూసిందో మనకు తెలియదు కదా. అందునా ఆ రోజు నువ్వు కథంతా విని అతను దొంగలా లేడు, ఏ గౌతమ బుద్ధుడిలానో, మహాత్మాగాంధీలానో ప్రవర్తించాడని నువ్వు అన్నావ్. గుర్తుందా?" తల వూపింది కీర్తి. "మరి జయను చంపేసిన పెరుమాళ్ ను గ్రామస్థులు ఎందుకు సత్కరించారు" అని అడిగింది. "నాలుగో కథా?" అన్నాను. అవునన్నట్టు తలవూపింది. ఈ కథలో పడి ఎక్కడ తెల్లవారి పోతుందోనన్న భయాన్ని పక్కకుపెట్టి నాలుగో కథ ముగింపు చెప్పడం ప్రారంభించాను.
    రక్తం చెప్పని రహస్యం
 బుట్ట ఎత్తేసరికి రక్తంతో అభిషేకించినట్టున్న జయ కిందకు ఒరిగిపోయింది. ఆమె చనిపోయిందని అక్కడున్న అందరికీ అర్థమైంది. ఆ దృశ్యాన్ని చూసి సత్యనారాయణరెడ్డి నిలువెల్లా వణికిపోయాడు. ఆడవాళ్ళు అప్పటికే గట్టిగా ఏడుస్తున్నారు. యువకులు పెరుమాళ్ కోసం తలోమూలకు పరుగెత్తారు. ముసలీ ముతకా జయ చుట్టూ చేరి మౌనంగా రోదిస్తున్నారు. తమకున్న ఏకైక పెద్దదిక్కు పోయినట్టు బెంబేలెత్తిపోయారు. వెంటనే ఏం చేయాలో ఎవరికీ అర్థంకాలేదు. తలోరకంగా మాట్లాడడం మొదలెట్టారు. సత్యనారాయణరెడ్డి కూడా ఏడుస్తుండడం అక్కడున్న చాలా మందిని కదిలించి వేసింది. అంతపెద్ద భూస్వామి ఏడుస్తుంటే ఆయన్ను ఆ స్థితిలో చూసి స్త్రీలు ముక్కులు చీదుకున్నారు. తన సేద్యకత్తె అలా నిస్సహాయంగా పడివుంటే ఆయనకు దుఃఖం ఆగడం లేదు. మరో రెండు గంటలకు కొందరు సర్దుకున్నారు. ఇక జరగాల్సిన కార్యక్రమం గురించి చర్చించడం మొదలుపెట్టారు. "ఏదో అయిపోయింది. ఆ రాస్కెల్ గాడ్ని ఎక్కడున్నా పట్టుకుని ఈ వూర్లో కొరత వేయిస్తాను. మీరు గుండె దిటవు చేసుకోండి. నా స్వంత చెల్లెల్లా మెసిలిన జయ ఇక లేదనుకుంటే నాకు ఎంతో బాధగా వుంది. అయినా ఏం చేస్తాం. జరగాల్సిన తంతు జరపండి అంత్యక్రియలకుగాను వేయి రూపాయలిస్తాను" అన్నాడు సత్యనారాయణరెడ్డి. దుఃఖంతో ఆయన గొంతు బొంగురు పోయింది.  మాలలంతా ఆ మాటలకు సరేనన్నట్టు తల ఊపారు. అయితే కొంతమంది మాత్రం పెరుమాళ్ మీద పోలీసు రిపోర్ట్ ఇవ్వాలన్నారు. దీనికి కొంతమంది జయ బంధువులు ఒప్పుకోలేదు. శవాన్ని పరీక్ష నిమిత్తం ముక్కలుగా కోయడాన్ని వాళ్లు భరించలేరు. అందుకే పోలీసులకు ఫిర్యాదు చేయడానికి వాళ్లు సుముఖత చూపించలేదు. "మహాతల్లి, సాక్షాత్తు ఆ మహాలక్ష్మి కిందకు దిగి వచ్చి మనతో పాటే ఉన్నట్టుండేది. ఎవరికి కష్టం వచ్చినా తను కన్నీళ్ళు కార్చేది. ఎంతో మందికి ఎన్నో విధాలుగా సహాయం చేసింది. వయసులో చిన్న అయినా మనసులో మనకంటే పెద్దది. అందరి సుఖం కోసం ముందుండి పోరాడేది. అలాంటి పిల్లను కత్తులతో పొడిచి చంపేశాడు ఆ కిరాతకుడు. వాడ్ని మాత్రం వూరికే వదిలి పెట్టకూడదు. ఇప్పుడు మళ్ళీ పోలీసులచేత కోయించేందుకు శవాన్ని ఇవ్వకండి" అని వాళ్ళు అర్ధించారు. ప్రార్థించారు. పెరుమాళ్ ను వెతికి పట్టుకోవాలంటే పోలీసు రిపోర్ట్ ఇవ్వాల్సిందే నని కొందరు పట్టుపట్టారు. సత్యనారాయణరెడ్డి ఎటూ నిర్ణయించలేక పోయాడు. చివరకు ఆయన్ని పోలీసులకు ఫిర్యాదు చేయటానికి ఒప్పించారు. అప్పటికి టైమ ఏడుగంటలైపోయింది. వూర్లో వాళ్ళంతా మర్రి చెట్టుదగ్గరే వుండడం వల్ల ఇళ్ళలో దీపాలు వెలగడంలేదు. చుట్టూ ముసురు కున్న చీకట్ల కింద ఆ గ్రామం మూర్ఛ రోగిలా కొట్టుకుంటూ వుంది. వెలుగుల తాళాల గుత్తి ఇస్తే తప్ప ఆ గ్రామం తేరుకునేట్టు లేదు. అర్జెంట్ గా పోలీసులను పిలుచుకు రమ్మని ఇద్దర్ని టౌన్ కి తరిమాడు సత్యనారాయణరెడ్డి. పోలీసులు వచ్చేసరికి రాత్రి తొమ్మిది గంటలైపోయింది. ప్రాథమిక విచారణ పూర్తయ్యాక పోస్టుమార్టమ కోసం శవాన్ని జీప్ లో ఎక్కించారు. జయతోపాటు ఆమె చిన్నాన్న మాత్రం జీప్ లో ఎక్కాడు. తిరిగి శవాన్ని ఎద్దుల బండిలో తీసుకు రావడానిని నిర్ణయించారు. అంత్యక్రియల కోసం కావాల్సిన సామాను తేవడానికి అయిదు వందల రూపాయలిచ్చి పాలేరును పంపాడు సత్యనారాయణరెడ్డి. తన పొలంలోని తల్లిదండ్రుల సమాధి దగ్గర శవాన్ని పాతిపెట్టాలని కోరుతున్న ఆయన్ను చూసి మాలలంతా గౌరవభావంతో నమస్కరించారు. జీప్ బయల్దేరింది. సత్యనారాయణరెడ్డి, మిగిలిన వాళ్ళు శవయాత్రకు కావాల్సిన ఏర్పాట్లను చేయడానికి వూర్లోనే మిగిలిపోయారు. జీప్ వూరు రోడ్డు దాటి, తారు రోడ్డు ఎక్కింది. ముందు సీట్లో ఎస్.ఐ వున్నారు. వెనుక శవంతోపాటు జయ చిన్నాన్న, సత్యనారాయణ రెడ్డి, పాలేరు, మరో ఇద్దరు కానిస్టేబుల్స్ వున్నారు. జీప్ స్టేషన్ ముందు ఆగింది. ఎస్.ఐ. కిందకు దిగాడు. ఆయనతోపాటు మిగిలిన వాళ్ళూ దిగారు. స్టేషన్ లో అడుగుపెడుతున్న జయ చిన్నాన్న "అదిగో సార్. వాడే పెరుమాళ్, నా బిడ్డను చంపేసింది ఆ కిరాతకుడే" అని అరిచాడు. ఆయన అరుపులకు స్టేషన్ సైతం వులిక్కిపడింది. స్టేషన్ ముందున్న బోగన్ విల్లా చెట్టుకింద అమాయకంగా నిలబడి వున్నాడు పెరుమాళ్. అతన్ని చూడగానే పోలీసులతోపాటు, సత్యనారాయణరెడ్డి పాలేరు కూడా ఖంగుతిన్నాడు. జయ చిన్నాన్న అలా అరవగానే కానిస్టేబుల్స్ ఒక్క గెంతు గెంతి, అతన్ని ఒడిసి పట్టుకున్నారు.

 "egjatli, raghavulu lanti vaadiki jaragaalsina saasti adhe aina dongatho srilekha velladamemiti?" andi. "mari aamekosam ai.e.es. aafiisarni ekkada nunchi tenu. okavela aame ai.e.es afficer thoo vellaleka povachu. athani meeda ishtam kalugakapovachhu. aa dongalo e manchigunaanni aame chusindo manaku teliyadu kada. anduna aa roju nuvvu kathantaa vini atanu dongalaa ledu, e gautama buddhudilaano, mahaatmaagaandhiilaano pravartinchaadani nuvvu annav. gurtunda?" tala voopindi keerti. "mari jayanu champesina perumal nu graamasthulu enduku satkarinchaaru" ani adigindi. "naalugo kathaa?" annaanu. avunannattu talavoopindi. ee kathalo padi ekkada tellavaari potundonanna bhayanni pakkakupetti naalugo katha mugimpu cheppadam praarambhinchaanu.
    raktam cheppani rahasyam
 butta ettesariki raktamtho abhishekinchinattunna jaya kindaku origipoyindi. aame chanipoyindani akkadunna andarikee ardhamaindi. aa drushyaanni chusi satyanarayanareddy niluvella vanikipoyaadu. aadavaallu appatike gattigaa edustunnaru. yuvakulu perumal kosam talomulaku parugettaaru. musali mutaka jaya chuttu cheri mounamgaa rodistunnaru. tamakunna ekaika peddadikku poinattu bembelettipoyaru. ventane yem cheyalo evariki ardhamkaaledu. talorakamgaa matladadam modalettaaru. satyanarayanareddy kuudaa edustundadam akkadunna chala mandini kadilinchi vesindi. antapedda bhuswami edustunte aayannu aa sthitilo chusi streelu mukkulu cheedukunnaru. tana sedyakatte alaa nissahaayamgaa padivunte aayanaku dukkham aagadam ledu. maro rendu gantalaku kondaru sardukunnaru. ika jaragaalsina kaaryakramam gurinchi charchinchadam modalupettaaru. "edho ayipoyindi. aa raskel gadni ekkadunna pattukuni ee voorlo korata veyistaanu. meeru gunde ditavu chesukondi. naa swanta chellella mesilina jaya ika ledanukunte naaku entho badhaga vundi. aina yem chestam. jaragaalsina tantu jarapandi antyakriyalakugaanu veyi roopaayalistaanu" annadu satyanarayanareddy. dukkhamto aayana gontu bonguru poyindi.  malalanta aa maatalaku sarenannattu tala oopaaru. ayithe kontamandi maatram perumal meeda polisu report ivvaalannaaru. deeniki kontamandi jaya bandhuvulu oppukoledu. shavaanni pareeksha nimittam mukkalugaa koyadaanni vaallu bharinchaleru. anduke polisulaku firyaadu cheyadaaniki vaallu sumukhata choopinchaledu. "mahatalli, saakshaattu aa mahalakshmi kindaku digi vachi manatho pate unnattundedi. evariki kashtam vachina tanu kanneellu karchedi. entho mandiki enno vidhaalugaa sahayam chesindi. vayasulo chinna aina manasulo manakante peddadi. andari sukham kosam mundundi poradedi. alanti pillanu kattulatho podichi champesadu aa kiratakudu. vaadni maatram voorike vadili pettakudadu. ippudu mallee polisulacheta koyinchenduku shavaanni ivvakandi" ani vaallu ardhinchaaru. praarthinchaaru. perumal nu vetiki pattukovalante polisu report ivvalsinde nani kondaru pattupattaaru. satyanarayanareddy etuu nirnayinchaleka poyadu. chivaraku aayanni polisulaku firyaadu cheyataniki oppinchaaru. appatiki taima edugantalaipoyindi. voorlo vaallantaa marri chettudaggare vundadam valla illalo deepaalu velagadamledu. chuttu musuru kunna cheekatla kinda aa graamam muurcha rogila kottukuntu vundi. velugula taalaala gutti iste tappa aa graamam terukunettu ledu. argent gaa poliisulanu piluchuku rammani iddarni toun ki tarimaadu satyanarayanareddy. poliisulu vachesariki raatri tommidi gantalaipoyindi. praathamika vichaarana puurtayyaaka postumartama kosam shavaanni jeep loo ekkinchaaru. jayatopatu aame chinnanna maatram jeep loo ekkaadu. tirigi shavaanni eddula bandilo teesuku raavadaanini nirnayinchaaru. antyakriyala kosam kaavaalsina saamaanu tevadaaniki ayidu vandala roopaayalichi paalerunu pampaadu satyanarayanareddy. tana polamlooni tallidandrula samadhi daggara shavaanni paatipettaalani korutunna aayannu chusi malalanta gouravabhaavamtho namaskarinchaaru. jeep bayalderindi. satyanarayanareddy, migilina vaallu savayaatraku kaavaalsina erpaatlanu cheyadaaniki voorlone migilipoyaru. jeep vuuru roddu daati, taaru roddu ekkindi. mundu seetlo es.ai vunnaru. venuka savamtopaatu jaya chinnanna, satyanarayana reddi, paaleru, maro iddaru conistables vunnaru. jeep station mundu aagindi. es.ai. kindaku digaadu. aayanathopaatu migilina vaalluu digaaru. station loo adugupedutunna jaya chinnanna "adigo sar. vade perumal, naa biddanu champesindi aa kiratakude" ani arichaadu. aayana arupulaku station saitam vulikkipadindi. station mundunna bogan villa chettukinda amaayakamgaa nilabadi vunnadu perumal. atanni chudagaane polisulatopatu, satyanarayanareddy paaleru kuudaa khangutinnadu. jaya chinnanna alaa aravagaane conistables okka genthu genti, atanni odisi pattukunnaru.